Andrew Mountbatten-Windsor

Is ball den Teaghlach Ríoga Briotanach é Andrew Mountbatten-Windsor nó, roimh 2025, Prionsa Andrew,nó Aindrias nó Aindriú an Diúc Eabhraic, (a rugadh ar ar 19 Feabhra 1960). Bhí cáil an bhuachaill báire agus an bhanaí air agus tharraing sé scannail go leor le linn a shaoil.  

Duine de mhic Eilís II na Ríochta Aontaithe agus an Phrionsa Pilib, Diúc Dhún Éideann é. Bhí sé pósta ar Sarah, Bandiúc Eabhrac agus tá beirt iníonacha acu. 

Bhí Mountbatten-Windsor ina ionadaí speisialta trádála agus infheistíochta ag Rialtas na Breataine idir 2001 agus 2011 
clé|mion|220x220px|1986
clé|mion|220x220px|2011

 Scannail 
Bhí Andrew an-mhór le Jeffrey Epstein (maítear gur chuir Epstein lámh ina bhás féin sa bpríosún i Nua-Eabhrac in 2019 tar éis a chiontaithe i sraith cúiseanna a bhain le mí-úsáid ghnéis agus gáinneáil ban óg). Níor shéan an prionsa go raibh sé cairdiúil le Epstein ach shéan sé go raibh sé páirteach in aon chuid de na heachtraí mídhleathacha a bhain leis na cailíní óga.  

I mí Iúil 2020, i Nua-Eabhrac, eisíodh cáipéisí a mhaígh go ndearna Epstein iarracht fianaise inchoiritheach ar Phrionsa Andrew a fháil. Dúradh sna páipéir gur chuir Epstein brú ar chailín faoi aois caidreamh collaí a thosú leis an Phrionsa ar oileán príobháideach in Oileáin Mheiriceánacha na Maighdean. Níor séanadh go raibh an Prionsa cairdiúil le Epstein ach shéan sé go raibh sé páirteach in aon chuid de na heachtraí mídhleathacha a bhain leis na cailíní óga.

In 2021, tugadh cúiseanna dlí in aghaidh William i gcúirt i Nua-Eabhrac as mí-úsáid agus éigniú a dhéanamh ar Virginia Giuffre le linn dó a bheith ag freastal ar ócáid a bhí eagraithe ag Jeffrey Epstein. Líomhnaigh Giuffre go ndearnadh gáinneáil uirthi go dtí An Prionsa Andrew nuair a bhí sí 17. Shéan an Prionsa na líomhaintí agus chuaigh an Prionsa i bhfolach ar na meáin.

Faoi dheireadh bhí socrú déanta lasmuigh den chúirt idir Andrew agus Virginia Giuffre.  Gheall Andrew go léireoidh sé aiféala as an gceangal a bhí aige leis an bhfear mór airgid, Jeffrey Epstein; go labhróidh sé amach in aghaidh gháinneáil ar ghnéas agus go dtacóidh sé leis na híospartaigh ar fad a d'fhulaing dá bharr.

 2025 
Bhí Virginia Giuffre ar dhuine de na daoine is mó a labhair amach ag cur líomhaintí i leith Andrew, Epstein agus a chailín, Ghislaine Maxwell.  Chuir Virgina Giuffre lámh ina bás féin ar an 25 Aibreán 2025.  Bhí sí 41 bliain d'aois agus ina cónaí in iarthar na hAstráile sna 2020idí. (D'éalaigh sí ó Epstein nuair a phós sí Robert Giuffre in 2002 agus bhí triúr clainne acu. Scar sí óna fear in 2023. Faoi chúram an athar a cuireadh na páistí).

D’fhógair Andrew Mountbatten-Windsor ag tús mhí Dheireadh Fómhair go mbeidh sé ag scaradh lena theidil ríoga, lena n-áirítear Diúc Eabhrac.  

Chomh maith leis sin, scar sé lena theideal Barún Chill Ó Laoch a thug an Bhanríon Eilís II dó ar lá a bhainise in 1986.

I mí na Samhna 2025, d'iarr Comhdháil na Stát Aontaithe ar Andrew teacht os a chomhair chun fianaise a thabhairt maidir lena fhiosrúchán ar Epstein.

 2026 
Bhí grianghraif nua foilsithe in 2026; léirigh na pictiúir Mountbatten-Windsor agus é cromtha ar a chosa agus ar a lámha os cionn mná óig.

Gabhadh Mountbatten-Windsor ar an 19 Feabhra ina theach cónaithe ar Eastát Sandringham in Norfolk faoi mhí-iompar in oifig phoiblí. Scaoileadh saor é tráthnóna.  Bhí Mountbatten-Windsor ina ionadaí speisialta trádála agus infheistíochta ag Rialtas na Breataine idir 2001 agus 2011 agus líomhnaítear gur thug sé eolas a bhí faoi rún do Jeffrey Epstein – ar infheisteoir proifisiúnta é – i gcaitheamh an achair sin. Chomh maith le sin, bhí na póilíní ag breathnú ar líomhain gur sheol Epstein bean óg go Sasana le mianta collaí an iarphrionsa a shásamh.  

Dúirt Rí Séarlas na Breataine gur cheart d'fhiosrúchán na bpóilíní a bheith cuimsitheach, cothrom agus cuí, agus thug le fios go dtacódh agus go gcomhoibreodh an teaghlach ríoga leis na húdaráis.

 In Éirinn 
Sa bhliain 1986, tugadh "Bealach Phrionsa Andrew" ar bhóthar i gCarraig Fhearghais. Ainmníodh an tsráid as Andrew Mountbatten-Windsor in 1986 chun ceiliúradh a dhéanamh ar a phósadh le Sarah Ferguson. Ach ar an 23 Samhain 2025, d’aontaigh Comhairle Lár agus Oirthear Aontroma  go ndéanfar é a athainmniú.

 Féach freisin 

 Jeffrey Epstein
 Virginia Giuffre

 Tagairtí 

Catagóir:Daoine a rugadh i 1960
Catagóir:Daoine beo
Catagóir:Foréigean i gcoinne na mban
Catagóir:Jeffrey Epstein
Catagóir:Protastúnaigh
Catagóir:Ríshliocht Windsor
Catagóir:Scannail